DTAC คาดกำไรปกติ Q3/58 ยังย่ำแย่เหตุรายได้ให้บริการ-การขายเครื่องวูบ
DTAC ยังคงมุมมอง Negative ต่อแนวโน้มกำไรในระยะสั้นของ DTAC คาดกำไรปกติเหลือเพียง 1,338 ล้านบาท (-48%เทียบช่วงเดียวกันของปีก่อน, -15%เทียบไตรมาสก่อนหน้า) ตกต่ำสุดในรอบเกือบ 7 ปี แย่กว่าเราคาดเดิม -11% และ BB consensus คาด -35% เพราะรายได้ที่ยังลดลงทั้งส่วนการให้บริการและการขายเครื่อง,อัตรากำไรขั้นต้นของธุรกิจขายเครื่องที่ยังติดลบกว่า -20% สวนทางกับรายจ่ายดำเนินงานส่วนใหญ่ที่อยู่ในช่วงขาขึ้น
16 ก.ย. 2558

บล.โนมูระ พัฒนสิน ระบุในบทวิเคราะห์ (16 ก.ย.) ว่า บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ยังคงมุมมอง Negative ต่อแนวโน้มกำไรในระยะสั้นของ DTAC คาดกำไรปกติเหลือเพียง 1,338 ล้านบาท (-48%เทียบช่วงเดียวกันของปีก่อน, -15%เทียบไตรมาสก่อนหน้า) ตกต่ำสุดในรอบเกือบ 7 ปี แย่กว่าเราคาดเดิม -11% และ BB consensus คาด -35% เพราะรายได้ที่ยังลดลงทั้งส่วนการให้บริการและการขายเครื่อง,อัตรากำไรขั้นต้นของธุรกิจขายเครื่องที่ยังติดลบกว่า -20% สวนทางกับรายจ่ายดำเนินงานส่วนใหญ่ที่อยู่ในช่วงขาขึ้น
สำหรับโมเมนตัมกำไรไตรมาส 4/58 แม้เราคาดจะฟื้นตัวจากฐานต่ำและ High season อย่างไรก็ตาม ด้วยภาพรวมการแข่งขันธุรกิจขายเครื่อง 9M15F(GPM~-19.2%) ที่รุนแรงกว่าเราคาดไว้ (-15%)  ดังนั้นจึงมีแนวโน้มปรับลดประมาณการกำไรทั้งปี 58 ลงอีกราว -4-6% จาก 7,072 ล้านบาท หรือมี downside ต่อราคาเป้าหมายปี 59 ราว -2-6 บาทจากปัจจุบันที่ 87 บาท จึงคงคำแนะนำรอจังหวะเข้าลงทุนจะอยู่ในช่วงหลังประกาศงบไตรมาส 3/58 โดยหวังเห็นการฟื้นตัวของรายได้ให้บริการอีกครั้งในต้นปี 59 และทิศทางของธุรกิจให้บริการมือถือจะสดใสขึ้น หลังปลายปี 58 จะมีการเปิดประมูลคลื่น คาด DTAC น่าจะชนะการประมูลอย่างน้อย 1 ใบอนุญาต